Ползела

Ползела () ― паланка во истоимената општина во Штаерска, Словенија. Таа е географски значајна поради нејзината местоположба во Долната Савињска долина. Се наоѓа на важна патна раскрсница уште од римско време (Во Лочица кај Савиња имало римски логор) што ги поврзува правците од западните предели на Цељската Котлина до Шалешка Долина  и Горната Савињска Долина.

 Историја 
лево|мини|250п|Дворецот Шенек
десно|мини|280п|Пензионерскиот дом со обновената капела
Ползела и нејзината околина биле населени од одамна. Марко Аврелиј изградил силен одбранбен логор на II италијанска легија во областа на денешна Лочица кај Савиња за време на битките меѓу Римјаните и Германите. Во самата Ползела, на еден рид, во средината на градот, се наоѓа замокот Коменда кој првпат се споменува во 1170 година под името Халенштајн. Од 1323 до 1780 година, замокот бил во сопственост на Малтешките витези, по што сменил неколку сопственици. Таму живеел и еден од вујковците на Франце Прешерн и тој редовно го посетувал.

Меѓу светите градби треба да се спомене, црквата „Св. Марина (Марјета)“ од 1255 година. Градбата била изградена во стилот на романтизмот со готска камбанарија. Во 18 век црквата била обновена, а камбанаријата била подигната за еден кат.

На благ рид на северната страна на Ползела се наоѓа замокот Шенек, кој првпат бил споменат во 1288 година и првично имал облик на кула. Бил во сопственост на грофовите на Цеље. По кратката војна во 1437 година, меѓу жителите на Цеље и епископот, Јанез Шалерман, жителите на Цеље сами го урнале. Денешниот Шенек е во облик на потковица и веројатно бил повторно изграден во втората половина на 15 век.

Околу 3 км северозападно од Ползела, во Заложе се наоѓа манастирот Нови Клоштер. Историјата на Нови Клоштер е тесно поврзана со жителите на Цеље. Фридрих II изградил манастир и црква во 1453 година и ги подарил на монасите. 

 Важни личности 
Ана Древ живеела во Општина Ползела. Петер Жупанц (1968) е публицист и сценарист од Ползела. Нежа Маурер е почесен граѓанин на Општина Ползела.

 Наводи 

 Извори 
Badovinac, Bogdan; Kladnik, Drago Savinjsko, Celje, Velenje A-Žː priročnik za popotnika in poslovnega človeka Pomurska založba, Murska Sobota, 1997

 Поврзано 
 Ползела (претпријатие)
 Парохија Ползела
 Општина Ползела
 Ползела (железничка станица)

 Надворешни врски 

 Ползела на Geopedia 
Мрежна страница на основното училиште во Ползела

Категорија:Општина Ползела